**Projektas**

|  |
| --- |
|   |
| PAGĖGIŲ SAVIVALDYBĖS TARYBA**sprendimas****DĖL PRITARIMO PAGĖGIŲ SAVIVALDYBĖS M. JANKAUS MUZIEJAUS** **VADOVO 2017 METŲ VEIKLOS ATASKAITAI**  |
| 2018 m. sausio 11 d. Nr. T1-12Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Pagėgių savivaldybės tarybos veiklos reglamento, patvirtinto Pagėgių savivaldybės tarybos 2017 m. spalio 2 d. sprendimu Nr. T-144 „Dėl Pagėgių savivaldybės tarybos veiklos reglamento patvirtinimo”, 320.3 papunkčiu, Pagėgių savivaldybės taryba nusprendžia:

 1. Pritarti Pagėgių savivaldybės M. Jankaus muziejaus vadovo 2017 m. veiklos ataskaitai (pridedama).

1. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt/).

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

SUDERINTA:

Administracijos direktorė Dainora Butvydienė

Kalbos ir archyvo tvarkytoja Laimutė Mickevičienė

Bendrojo ir juridinio skyriaus vyriausiasis specialistas Valdas Vytuvis

Parengė

vyriausioji specialistė kultūrai

Ingrida Jokšienė

Pagėgių savivaldybės tarybos

 veiklos reglamento

 2 priedas

**SPRENDIMO PROJEKTO ,,DĖL PRITARIMO PAGĖGIŲ SAVIVALDYBĖS**

**M. JANKAUS MUZIEJAUS VADOVO 2017 METŲ VEIKLOS ATASKAITAI“**

**AIŠKINAMASIS RAŠTAS**

2018-01-09

1. ***Parengto projekto tikslai ir uždaviniai***

 Savivaldybės tarybos sprendimo projektu siūloma pritarti Pagėgių savivaldybės M. Jankaus muziejaus (toliau – Muziejus) vadovo 2017 metų veiklos ataskaitai.

1. ***Kaip šiuo metu yra sureguliuoti projekte aptarti klausimai***

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu, Pagėgių savivaldybės tarybos veiklos reglamento, patvirtinto Pagėgių savivaldybės tarybos 2017 m. spalio 2 d. sprendimu Nr. T-144 “Dėl Pagėgių savivaldybės tarybos veiklos reglamento patvirtinimo” 320.3 papunkčiu.

1. ***Kokių teigiamų rezultatų laukiama***

 Pagėgių savivaldybės tarybai pritarus Muziejaus vadovo ataskaitai, Muziejaus direktorius bus atsiskaitęs už jo vadovaujamos įstaigos veiklą, toliau vykdys savo funkcijas bei įgyvendins Lietuvos Respublikos vietos savivaldos įstatymo nuostatas. Vadovausis steigėjo, t. y. Pagėgių savivaldybės tarybos priimtais teisės aktais ir savo įstaigos nuostatais.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nenumatyta.

1. ***Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

Nėra galiojančių teisės aktų, kuriuos būtina pakeisti ar panaikinti, priėmus teikiamą projektą.

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito sprendimo priimtam sprendimui.

1. ***Ar reikalinga atlikti sprendimo projekto antikorupcinį vertinimą***

 Šis sprendimas antikorupciniu požiūriu nevertinamas.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Lėšos nereikalingos.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***

Neigiamų specialistų vertinimų ir išvadų negauta.

1. ***Projekto rengėjas ar rengėjų grupė.***

 Ingrida Jokšienė, Pagėgių savivaldybės administracijos vyriausioji specialistė kultūrai, tel.: 8 441 57482, el. p.: i.joksiene@pagegiai.lt.. Ataskaitą pateikė Pagėgių savivaldybės M. Jankaus muziejaus direktorė Liudvika Burzdžiuvienė, tel. 8 441 42736, el. p.: m.jankausmuz@gmail.com

1. ***Kiti, rengėjo nuomone, reikalingi pagrindimai ir paaiškinimai.***

Nėra.

Pagėgių savivaldybės administracijos

 vyriausioji specialistė kultūrai Ingrida Jokšienė

PRITARTA

Pagėgių savivaldybės tarybos

2018 m. sausio 25 d.

sprendimu Nr. T-

**PAGĖGIŲ SAVIVALDYBĖS M. JANKAUS MUZIEJAUS**

**2017 METŲ VADOVO ATASKAITA**

Pagėgių savivaldybės Martyno Jankaus muziejaus steigėja yra Pagėgių savivaldybės Taryba. Muziejus įsteigtas 2000 m. rugpjūčio 10 d. Tarybos sprendimu Nr. 68 „Dėl M. Jankaus muziejaus įsteigimo ir jo veiklos nuostatų patvirtinimo“. Muziejaus veikla grindžiama Lietuvos Respublikos Konstitucija, Lietuvos Respublikos muziejų įstatymu, Lietuvos Respublikos paveldosaugos įstatymu, Lietuvos Respublikos savivaldos įstatymu, kitais įstatymais ir Lietuvos Respublikos Seimo priimtais nutarimais, Lietuvos Respublikos tarptautinėmis sutartimis, Lietuvos respublikos Vyriausybės nutarimais, Pagėgių savivaldybės Tarybos sprendimais, Pagėgių savivaldybės Mero potvarkiais, Pagėgių savivaldybės administracijos direktoriaus įsakymais ir Pagėgių savivaldybės M. Jankaus muziejaus nuostatais. Pagėgių savivaldybės Martyno Jankaus muziejus įsigyja ir kaupia muziejinę vertę turinčias kultūros vertybes, formuoja muziejaus rinkinius, atspindinčius Mažosios Lietuvos etnografinio regiono istoriją ir kultūrą, saugo ir populiarina Martyno Jankaus atminimą. Muziejus užtikrina sukauptų muziejinių vertybių apskaitą, tinkamas saugojimo sąlygas, jų apsaugą, konservavimą bei restauravimą, tiria ir sistemina sukauptus rinkinius, sudaro sąlygas saugomas vertybes viešai naudoti: rengia parodas ir ekspozicijas, publikuoja tyrinėjimų rezultatus, organizuoja renginius, vykdo muziejines švietimo programas, rengia, leidžia ir platina su krašto istorija susijusius spaudinius bei elektronines laikmenas, įgyvendina kultūrinio bendradarbiavimo projektus, atlieka kitas teisės aktuose numatytas funkcijas.. Pagėgių savivaldybės M.Jankaus muziejaus vadovo ataskaita parengta vadovaujantis Lietuvos Respublikos muziejų įstatymu ir Tipinėmis muziejaus veiklos metinės ataskaitos formomis, patvirtintomis Lietuvos Respublikos kultūros ministro 2014 m. sausio 17 d. įsakymu Nr. VĮ-33.

VEIKLOS APŽVALGA

2017 metais darbui Pagėgių savivaldybės muziejuje patvirtintos keturios pareigybės: direktorius, vyriausias rinkinių saugotojas, muziejininkas, valytojas. 2017-iesiems Pagėgių savivaldybės Martyno Jankaus muziejui Steigėjo skirti asignavimai - 42 787,56 Є, renginių programai – 8 056,00 Є, kitos lėšos – 5 570,34 Є. 2017 m. gruodžio 31 d. duomenimis Pagėgių savivaldybės muziejus įsikūręs dviejuose pastatuose, muziejaus lauko ekspozicijų plotas – 3 ha. Pagėgių savivaldybės M. Jankaus muziejuje saugoma 4251 eksponatai. Per ataskaitinius metus į Pagėgių savivaldybės muziejaus fondus buvo perimta 545 eksponatų. Gautų eksponatų skaičius yra ženkliai didenis, tačiau dėl žmogiškųjų išteklių stokos dokumentuoti jų per ataskaitinius nėra galimybės.

Pagėgių savivaldybės Martyno Jankaus muziejus prisijungęs prie Lietuvos integralios muziejų informacinės sistemos LIMIS. Šios sistemos pagalba galima kurti bendrą nacionalinį kultūros paveldo skaitmeninį turinį, perkeliant į skaitmeninę formą informaciją apie unikalius ir vertingus kultūros paveldo objektus, meno ir literatūros kūrinius, informaciją apie svarbiausius istorijos ir visuomenės reiškinius, kaupti, saugoti šią informaciją ir pristatyti ją visuomenei elektroninėje erdvėje.   Taigi visa informacija apie vertingus eksponatus kurie nepatenka į nuolatines ekspozicijas tampa prieinama visuomenei. Vėliau muziejus turi galimybę visą suskaitmenintą turinį paviešinti ir nacionaliniame kultūros paveldo portale „Epaveldas“ ir tarptautinėse internetinėse sistemose VEPIS ir Europiana. 2017 metais muziejus dalyvavo LIMIS projekte „Lietuvos šimtmetis - Lietuvos muziejų eksponatuose“. Šio projekto tikslas skaitmeninti ir populiarinti muziejuose saugomus kultūros paveldo objektus, susijusius su Lietuvos nepriklausomybės atkūrimu, valstybingumo įtvirtinimu. Vykdant šį projektą buvo suformuota LDM filialo Lietuvos muziejų informacijos, skaitmeninimo ir LIMIS centro mobili skaitmenintojų grupė, kuri pagal iš anksto numatytą grafiką lankėsi muziejuose ir jiems padėjo suskaitmeninti tuos eksponatus kuriuos prioriteto tvarka reikėtų skaitmeninti, bet patys muziejaus darbuotojai to dėl reikalingos įrangos ir kitų priežasčių to padaryti negali. Šio vizito metu atvykusi skaitmenintojų grupė su profecionalia įranga suskaitmenino 650 eksponatų. Atvykusi komanda taip pat konsultavo muziejaus specialistus aktualiais kultūros paveldo skaitmeninimo klausimais.

 Per 2017 - uosius metus Pagėgių savivaldybės Martyno Jankaus muziejus sulaukė 9459 lankytojų. Žinoma, šį rodiklio augimą įtakojo 2012-2014 m. Pagėgių savivaldybės M. Jankaus muziejaus ekspozicijų atnaujinimo ir remonto darbai. Labai svarbu, kad po renovacijos darbų muziejus pagaliau pasitraukė iš taip vadinamųjų „sezoninių“ muziejų tarpo. Reikšmingas savivaldybės vadovų žingsnis buvo žengtas 2016 - aisiais, kai buvo atstatyta buvusios Martyno Jankaus sodybos klėtis, kurioje įkurtas edukacijos centras ir parodų - konferencijų salė. Su šio objekto įveiklinimu išplėstos muziejaus veiklos: įgyvendintos naujos edukacinės programos ir nuolat keičiamos parodos sudarė galimybes pritraukti didesnius turistų srautus.

Strateginis Martyno Jankaus muziejaus tikslas: modernus, atviras, patrauklus, užtikrinantis nacionalinio identiteto, dvasinio ir kultūrinio paveldo išsaugojimą ateinančioms kartoms bei aktyviai įsitraukiantis į Europos ir pasaulio kultūrinį gyvenimą, muziejus. Viena iš pagrindinių muziejaus funkcijų – tinkamas lankytojų aptarnavimas, tad ypač didelis dėmesys skiriamas ekskursijų vedimo kokybei: ekskursijų vedimo metodikos laikymasis, detalus krašto istorijos žinojimas, kalbos kultūra, pasakojimo įtaigumas ir patrauklumas. Vis didėjantis lankytojų srautas, puikūs atsiliepimai muziejaus svečių knygose, Lietuvos ir užsienio spaudoje, rodo, kad muziejaus veikla neabejotinai prasminga ir perspektyvi.

Didelį dėmesį Pagėgių savivaldybės administracija ir muziejaus darbuotojai skiria jau tradiciniais tapusiems muziejaus organizuojamiems renginiams. *Spaudos atgavimo, kalbos ir knygos* *- 2017* dienos renginyje dalyvavo virš 300 moksleivių iš Pagėgių savivaldybės bei aplinkinių rajonų ugdymo įstaigų. Šis renginys puikus tarpinstitucinės bendrystės pavyzdys, nes jame dalyvauja ne tik Pagėgių savivaldybės ir artimųjų savivaldybių bendrojo ugdymo mokyklos, bet ir Mažosios Lietuvos Jurbarko krašto kultūros centras, VSAT Pagėgių rinktinė, Bardėnų pasienio užkarda, Lumpėnų seniūnija, Bitėnų bendruomenė. Norinčiųjų dalyvauti šiame renginyje dalyvių skaičių jau tenka riboti.

Muziejus aktyviai dalyvauja nacionaliniuose ir tarptautiniuose renginiuose. Nuo 2006-ųjų dalyvaudami Tarptautinei muziejų dienai skirtame reginyje *Šviesa naktyje* į nakties spektaklius, parodų pristatymus, nakties koncertus Muziejus kasmet sukviečia vis naujų svečių. Pagėgių savivaldybės Martyno Jankaus muziejus nuo 2003 - ųjų organizuoja profesionalių dailininkų plenerus, kurių metu sukurti meno darbai, kasmet papildo unikalų Mažosios Lietuvos paveikslų sodą – galeriją po atviru dangumi. Plenerai jau tapo tarptautiniais, o dailininkai iš užsienio ir Lietuvos palieka galerijoje vis naujus kultūros ženklus, kurių dabar Mažosios Lietuvos paveikslų sode eksponuojama 58 vienetai. 2017 metų meno plenere „Pro istorijos langą pažvelgus“ dalyvavo šeši profesionalūs dailininkai iš Lietuvos, kurių sukurtais aštuoniais naujais darbais pasipuošė Mažosios Lietuvos paveikslų sodas.

 Nuo 2004-ųjų metų, minint Martyno Jankaus gimimo dieną, rugpjūčio mėnesio pirmomis dienomis organizuojamos tradicinėmis tapusios *Sueigos pas Martyną Jankų.* Prasminga *Sueigų* programa kasmet į Bitėnus sutraukia ne tik mūsų krašto šviesuolius, bet ir kultūros ir mokslo žiedą iš Vilniaus, Kauno, Klaipėdos ir t.t., o nuolatinis Sueigos dalyvis – kultūrinė Vydūno draugija.

Nuo 2014 metų Martyno Jankaus muziejui teko garbė organizuoti dar vieną jau tradicine tampančia - *Tilžės akto dieną*, minimą lapkričio 30 dieną. Pagerbiant Tilžės akto signatarus, Pagėgių krašto bendruomenei kasmet pristatomi eksponatai, kuriuos muziejus įsigijo per einamuosius metus. Toks padėkos vakaras rengiamas bendruomenės nariams ir muziejaus bičiuliams, kurie dovanojo Muziejui eksponatus, arba savo asmeninėmis lėšomis padėjo juos įsigyti. Muziejaus draugų, gyvenančių užsienyje ratas nuolat plečiasi: Jono Vanagaičio, Valterio Didžio, Ievos Jankutės artimieji ir draugai nuolat papildo muziejaus fondus neįkainojamais eksponatais. Šiemet pavyko užmegzti ryšį su Kanadoje gyvenančiu prelatu kunigu Jonu Staškevičiumi, Kanados Lietuvių archyvu-muziejumi, JAV lietuvių žurnalu „Draugas“ ir „Heritage“. Nuo 2014 metų muziejaus mecenatė - Marina Kulčinskaja, kuri aukcionuose perka istorinę, kultūrinę vertę turinčius eksponatus ir dovanoja Martyno Jankaus muziejui. Jau daugiau kaip 260 jos nupirktų eksponatų papildė muziejaus fondus. Šiais metais iš neįvardinto kolekcininko muziejui pavyko įsigyti keturias labai retai besutinkamas autentiškas fotografijas su Martyno Jankaus vaizdu.

 Pagėgių savivaldybės Martyno Jankaus muziejus aktyviai dalyvauja projektinėje veikloje. Martyno Jankaus muziejus parengė ir teikė Kultūros tarybai paraišką tęstinio projekto *Knygrišystės amato paslaptys ir šių dienų galimybės* daliniam finansavimui gauti. Paraiška buvo finansuota, ko pasėkoje 2017-ųjų vasarą buvo suorganizuoti vienos savaitės knygrišystės mokymai, kuriuose dalyvavo muziejininkai, akademinis jaunimas, įvairių bendruomenių nariai. Mokymų rezultate naujomis temomis papildytos edukacinės programos. 2017-ųjų rudenį muziejus Pagėgių savivaldybės M. Jankaus muziejus parengė ir teikė paraišką Lietuvos Kultūros tarybai projekto „ Tarptautinis meno pleneras „Vydūno erdvė, laikas, ženklai“ daliniam finansavimui gauti. Projektas buvo finansuotas , tad 2018-ųjų meno pleneras bus tarptautinis, kuriame dalyvaus dailininkai iš 6 užsienio valstybių. Kultūros tarybos rėmimo fondo dalinio finansavimo lėšomis sukurta Muziejaus internetinė svetainė [www.jankausmuziejus.lt](http://www.jankausmuziejus.lt) taip pat pasitarnavo lankytojų skaičiaus didinimui: svetainės lankytojų skaičius per 2017 metus išaugo iki 58 700.

Muziejus intensyviai dirba su edukacinėmis programomis. Per ataskaitinius metus surengtų edukacinių užsiėmimų skaičius – 69 užsiėmimai pagal skirtingas 13 temų. Edukacinių užsiėmimų dalyvių skaičius – 938.

 Muziejus nuolat bendradarbiauja su mokslininkais ir institucijomis, tyrinėjančiomis Mažosios Lietuvos istoriją, kultūros paveldą: Etnokultūros globos taryba prie LR Seimo, LR Mokslų akademija, Nacionaline Martyno Mažvydo biblioteka, MA Vrublevskių biblioteka, Klaipėdos universitetu, Mažosios Lietuvos lietuvininkų bendrija, Vilniaus universitetu, Lietuvos istorijos institutu, kultūrine Vydūno draugija, Mažosios Lietuvos istorijos muziejumi, Šilutės kraštotyros, Jurbarko krašto, Sovetsko kraštotyros muziejais. Bendradarbiavimas papildo muziejinę veiklą bendrais projektais, parodomis, renginių ciklais.

 Jau keturis metus Pagėgių savivaldybės M. Jankaus muziejus dalyvavo Lietuvos muziejų asociacijos organizuojamame nacionaliniame renginyje „Lietuvos Muziejų kelias“. 2017-ųjų Lietuvos muziejų kelią Mažosios Lietuvos regione teko koordinuoti Pagėgių savivaldybės M.Jankaus muziejaus direktorei Liudvikai Burzdžiuvienei.

 Muziejus, pristatydamas unikalias Pagėgių krašto lankytinas vietas ir propaguodamas Mažosios Lietuvos istoriją ir etnokultūrą, kartu su Pagėgių krašto turizmo informacijos centru, kasmet dalyvauja Turizmo ir aktyvaus laisvalaikio parodoje ADVENTUR. 2017-ųjų paroda buvo išties sėkminga Muziejui – gauta nepaprastai daug puikių atsiliepimų ir grįžtamasis ryšys buvo juntamas ištisą turistinį sezoną.

Nuolat siekiama tikslingai ir sistemingai ugdyti muziejaus darbuotojų bendrąsias, vadybines, profesines bei socialines kompetencijas, organizuojant muziejaus darbuotojų kvalifikacijos tobulinimą. Tobulindami profesinius įgūdžius ir keldami kvalifikaciją, muziejaus darbuotojai nuolat dalyvauja seminaruose, mokymuose bei konferencijose.

Šių dienų kultūrinės įstaigos veikla neįsivaizduojama be viešinimo įvairiomis komunikacijos priemonėmis, tad 2017-aisiais metais Muziejaus darbuotojams teko dalyvauti įvairiose nacionalinės ir regioninės radijo ir televizijos laidose.

2017 metais buvo įgyvendinti visi planuoti renginiai ir daug kitų, kurie buvo organizuojami metų eigoje arba pasiūlyti kitų institucijų (Smulkesnė informacija - Ataskaitos priedas Nr. 1).

 Šiuolaikinio muziejaus veikla neretai peržengia įprastinės muziejininkystės rėmus ir tampa patrauklia kultūros įstaiga, kuriai nesvetima įvairiapusė kultūrinė ir edukacinės veikla. Įvairūs renginiai, koncertai, dailininkų plenerai, edukacinės stovyklos skatina visuomenės domėjimąsi muziejais ne tik kaip atminties išsaugojimo objektais, bet ir kaip patrauklia lankytina erdve, kurioje galima įdomiai, linksmai ir turiningai praleisti laisvalaikį. Tai ir yra Pagėgių savivaldybės Martyno Jankaus muziejaus darbuotojų vienas iš svarbiausių uždavinių.

 Pagėgių savivaldybės M. Jankaus muziejaus direktorė Liudvika Burzdžiuvienė

 **Priedas prie ataskaitos Nr. 1**

**PAGĖGIŲ SAVIVALDYBĖS MARTYNO JANKAUS MUZIEJAUS**

**2017 METŲ**

**PRIEDAS PRIE VADOVO ATASKAITOS**

|  |  |  |  |
| --- | --- | --- | --- |
| Eil.Nr. | **Veikla** | **Data** | **Vieta** |
| **I.** | **DALYVAUTA MOKYMUOSE, SEMINARUOSE,**  |
| 1.1 | Seminaras „Mažosios Lietuvos savitumas, istorija ir etninė kultūra“ | 2017-03-30 | Katyčiai, Šilutės rajonas |
| 1.2 | Valstybinio turizmo departamento prie Ūkio ministerijos organizuoti mokymai „Kasmetiniai gidų mokymai“ | 2017-06-06 | Vilnius |
| 1.3 | Seminaras „ Naujos redakcijos viešųjų pirkimų įstatymas: esminiai pakeitimai nuo 2017 m. liepos 1 d.“ | 2017-05-24 | Klaipėda |
| 1.4 | Seminaras „Naujas darbo kodeksas 2017“ | 2017-06-23 | Tauragė |
| 1.5 | Mokymai „PopieriauS marmuravimas ir knygrišystė | 2017-07-03/07 | Pagėgių savivaldybės M. Jankaus muziejus, Bitėnai |
| 1.6 | Studijinė kelionė / Seminaras„Latvijos ir Estijos muziejų inovacijos ir jų pritaikymas Lietuvos muziejų modernizavime“ | 2017-10-04/06 | Ryga, Talinas |
| **II.** | **KONFERENCIJOS** |
| 2.1 | Konferencija „Liuteroniškai reformacijai – 500“ | 2017-03-18 | Pagėgių evangelikų-liuteronų bažnyčia |
| 2.2 | LMA XX mokslinė-praktinė konferencija “Fotografija Lietuvos muziejuose“ | 2017-04-20/21 | Šiaulių „Aušros“muziejus |
| 2.3 | Mokslinė-praktinė memorialinių muziejų konferencija “ Memorialinis muziejus: kelias į knygą“ | 2017-05-04/05 | A.Baranausko ir A.Vienuolio-Žukausko memorialinis muziejus, Anykščiai |
| 2.4 | Prof. habil.. dr. Domo Kauno knygos „Kristijono Donelaičio atminties paveldas“ sutiktuvės.  | 2017-01-11 | Lietuvos Mokslų akademija |
| 2.5 | Baigiamojoje Lietuvos muziejų kelio „Vasario 16-osios kūrėjai ir puoselėtojai“ konferencija | 2017-09-27 | Vilkaviškio raj.  |
| **III.** | **RENGINIAI** |
| 3.1 | Dalyvauta Tarptautinėje turizmo ir aktyvaus laisvalaikio parodoje ‚ADVENTUR 2017“ | 2017-01-21/22 | Vilnius |
| 3.2 | Užgavėnės Mažojoje Lietuvoje | 2017-02-28 | Lumpėnai |
| 3.3 | Renginys skirtas Spaudos atgavimo, kalbos ir knygos dienai paminėti „Knygnešių keliais“.  | 2017-05-09 | Pagėgių savivaldybės M. Jankaus muziejus, Bitėnai |
| 3.4 | Tarptautinė muziejų diena | 2017-05-18 | Pagėgių savivaldybės M. Jankaus muziejus, Bitėnai |
| 3.5 | Tarptautinė muziejų naktis | 2017-05-20 | Pagėgių savivaldybės M. Jankaus muziejus, Bitėnai |
| 3.6 | Bendras renginys su Nacionaline Martyno Mažvydo Biblioteka „Vieno eksponato paroda“ – Amžinoji Rambyno kalno knyga“. | 2017-06-20 | Vilnius |
| 3.7 | Suorganizuoti mokymai pagal projektą Knygrišystės amato paslaptys ir šių dienų galimybės“ | 2017-07-03/07 | Pagėgių savivaldybės M. Jankaus muziejus, Bitėnai |
| 3. 8  | Tarptautinis profesionalių dailininkų pleneras – 2017 „Pro istorijos langą pažvelgus“. | 2017-08-01/2017-08-11 | Pagėgių savivaldybės M. Jankaus muziejus, Bitėnai |
| 3. 9 | Tradicinis renginys „Sueiga pas Martyną Jankų Bitėnuose -2017“ | 2017-08-11 | Pagėgių savivaldybės M. Jankaus muziejus, Bitėnai |
| 3.10 | Klaipėdos universiteto vykdomo mokslo projekto „Klaipėdos kraštas 1945-1960 m. : naujos visuomenės kūrimasis ir jo atspindžiai šeimų istorijose.  | 2017-09-28 | Pagėgių savivaldybės Martyno Jankaus muziejus, Bitėnai |
| 3. 11 | Tradicinis renginys skirtas Tilžės akto dienai paminėti. | 2017-11-30 | Bitėnų kapinės, Martyno Jankaus muziejus |
| **IV.** | **PARODOS** |
| 4.1 | M. Jankaus muziejaus parodos „Tautinis kostiumas – etninio tapatumo simbolis“ pristatymas ir eksponavimas. | 2017-03-07 | Pasvalio krašto muziejus |
| 4.2 | Virtualios parodos „Valteris Didžys –vaisuomenės veikėjas, Tilžės akto signataras, gydytojas“ pristatymas Pagėgių kultūros centre | 2017-03-11 | Pagėgių KC |
| 4.3 | Mažosios Lietuvos miniatiūrų tapytojos Lidos Meškaitytės paroda | 2017-05-18 | Pagėgių savivaldybės M. Jankaus muziejus, Bitėnai |
| 4.4 | Parodos „Tautinis kostiumas - etninio tapatumo simbolis“ pristatymas Rusnės turizmo ir etnokultūros centre | 2017-05-17 | Rusnė |
|  | Parodos „Tautinis kostiumas - etninio tapatumo simbolis“ eksponavimas Rambyno regioninio parko lankytojų centre | 2017-06-01 | Pagėgių savivaldybės M. Jankaus muziejus, Bitėnai |
| 4. 5 | Paroda „Mažosios Lietuvos praeities ženklai“ – eksponatų, gautų per 2017 metus pristatymas visuomenei ir eksponavimas. | 2017-11-30 | Pagėgių savivaldybės M. Jankaus muziejus, Bitėnai |
| 4.6 | Parodos „Valteris Didžys – Tilžės akto signataras, visuomenės veikėjas, gydytojas“ pristatymas Šilutės Hugo Šojaus muziejuje | 2017-03-10 iki 2017- | Šilutės Hugo Šojaus muziejus |
| 4.7 | Virtualios parodos M. Jankaus muziejaus parodos „Tautinis kostiumas – etninio tapatumo simbolis“ pristatymas ir eksponavimas. | 2017-03-30 | Katyčių kultūros centras  |
| 4.8 | Parodos „Lietuvininkų kraštas: istorija, kultūrinė savastis ir paveldas“ pristatymas ir eksponavimas | 2017-03-30iki2017-14-10 | Katyčių kultūros centras |
| 4.9 | Parodos „Lietuvininkų kraštas: istorija, kultūrinė savastis ir paveldas“ atidarymas ir eksponavimas.  | 2017-04-102017-04-30 | Katyčių vidurinė mokykla |
| 4.10 | Parengta virtuali paroda „Ieva Jankutė - Mažosios Lietuvos dukra“ | 2017-05-30 | Pagėgių savivaldybės M. Jankaus muziejus, Bitėnai |
| 4.11 | Parodos „Tautinis kostiumas - etninio tapatumo simbolis“ eksponavimas Rambyno regioninio parko lankytojų centre | 2017-06-01/2017-06-30 | Pagėgių savivaldybės M. Jankaus muziejus, Bitėnai |
| 4.12 | Parengta bendra paroda su Lietuvos dailės muziejumi „Nepriklausomybės kūrėjai“ | 2017-08-02 | Pagėgių savivaldybės M. Jankaus muziejus, Bitėnai |
| 4.13 | Paroda „Mažosios Lietuvos praeities ženklai“ – eksponatų, gautų per 2017 metus pristatymas visuomenei ir eksponavimas. | 2017-11-30 | Pagėgių savivaldybės M. Jankaus muziejus, Bitėnai |
| **V.** | **PRANEŠIMAI** |
| 5.1 | Pranešimas „Tautinis kostiumas – etninio tapatumo simbolis“.  | 2017-03-07 | Pasvalio krašto muziejus |
| 5.2 | Pranešimas „Mažosios Lietuvos tautinio kostiumo genezė“. | 2017-03-30 | Katyčių kultūros centras |
| 5.3 | Pranešimas „Valteris Didžys – Tilžės akto signataras, visuomenės veikėjas, gydytojas“. | 2017-06-12 | Klaipėda, Rotary klubas „Maris“ |
| 5.4 | Pranešimas „Evangelikų liuteronų kapinės Pagėgių savivaldybėje“ | 2017-07-07 | Pagėgiai |
| 5.5 | Pranešimas baigiamojoje Lietuvos muziejų kelio „Vasario 16-osios kūrėjai ir puoselėtojai“ konferencijoje – „Muziejų kelias Mažosios Lietuvos etnografiniame regione“ | 2017-09-27 | Vilkaviškio raj. Ožkabalių k. Jono Basanavičiaus gimtinė |
| **VI.** | **PROJEKTINĖ VEIKLA** |
| 6.1 | Pagėgių savivaldybės M. Jankaus muziejus parengė ir teikė paraišką Lietuvos Kultūros tarybai projekto „Knygrišystės amato paslaptys ir šių dienų galimybės“ daliniam finansavimui gauti.  | 2017-01-10 | Pagėgių savivaldybės M. Jankaus muziejus |
| 6.2 | Pagėgių savivaldybės M. Jankaus muziejus parengė ir teikė paraišką Lietuvos Kultūros tarybai projekto „Pagėgių savivaldybės Martyno Jankaus muziejaus ekspozicijų atnaujinimas, pritaikant inovatyvius kūrybinius sprendimus“ daliniam finansavimui gauti. | 2017-01-09 | Pagėgių savivaldybės M. Jankaus muziejus |
| 6.3 | Pagėgių savivaldybės M. Jankaus muziejus dalyvavo Lietuvos Muziejų Asociacijos inicijuotame projekte *Lietuvos* *muziejų kelias – 2017* „Vasario 16-osios kūrėjai ir puoselėtojai“.  | 2017-07-31/2017-8-13 | Pagėgių savivaldybės M. Jankaus muziejus, Bitėnai |
| 6.4 | Pagėgių savivaldybės M. Jankaus muziejus dalyvavo bendrame 13 partnerių turizmo projekte „Vėtrungių kelias“.  | 2017-04-26/2017-09-27 | Šilutės kultūros ir pramogų centras ir 13 partnerių |
| 6.5 | Pagėgių savivaldybės M. Jankaus muziejus parengė ir teikė paraišką Lietuvos Kultūros tarybai projekto „ Tarptautinis meno pleneras ‚Vydūno erdvė, laikas, ženklai“ daliniam finansavimui gauti. | 2017-10-12 | Pagėgių savivaldybės M. Jankaus muziejus, Bitėnai |
| **VII.** | **STRAIPSNIAI IR LEIDYBINĖ VEIKLA** |
| 7. 1. | Parengta medžiaga Kultūros Paveldo Departamento projektui „Žvilgsnis į Lietuvą“, pristatantis Martyno Jankaus muziejų paveldosauginiame kontekste.  | 2017-04-019 | Vilnius, „Delfi „portalas |
| 7.2 | Parengtas straipsnis „Martynas Jankus Mažosios Lietuvos patriarchas“ JAV žurnalui „Draugas“ | 2017-02-02 | Pagėgių savivaldybės M. Jankaus muziejus, Bitėnai |
| 7.3 | Parengtas straipsnis „Rambyno“ žurnalui „Valteris Didžys – visuomenės veikėjas, gydytojas, tilžės akto signataras“ | 2017-05-30 | Pagėgių savivaldybės M. Jankaus muziejus, Bitėnai |
| 7.4 | Parengtas straipsnis nacionaliniam istoriniam laikraščiui „Voruta“ „Valteris Didžys – visuomenės veikėjas, gydytojas, Tilžės akto signataras“ | 2017-10-20 | Pagėgių savivaldybės M. Jankaus muziejus, Bitėnai |
| 7.5 | Paruošta tekstinės ir vizualioji medžiaga Pagėgių savivaldybės 2018-ųjų metų kalendoriui.  | 2017-10-10 | Pagėgių savivaldybės M. Jankaus muziejus, Bitėnai |
| **VIII.** | **BENRADARBIAVIMO SUTARTYS** |
| 8.1. | Bendradarbiavimo sutartis su Rambyno regioninio parko direkcija projekto „Užmirštieji skalvių piliakalniai – neužmirštas Rambynas“ įgyvendinime. | 2017-03-07 | Bitėnai |
| 8. 2 | Pasirašyta bendradarbiavimo sutartį su Lietuvos dailės muziejaus LIMIS sistemos valdytoju dėl partnerystės projekte „ Lietuvos šitmetis – Lietuvos muziejų eksponatuose“.  | 2013-06-17 | Vilnius |
| **IX.** | **KITI DARBAI** |
| 9.1 | Mažosios Lietuvos regiono etninės kultūros globos tarybos 9 posėdžiai | 2017 | Klaipėda, Šilutė, Priekulė |
| 9.2 | Dalyvauta Tauragės radijo programoje apie Martyno Jankaus muziejaus 2017 metų organizuojamus renginius | 2017-05-16 | Tauragė  |
| 9.3 | Dalyvauta nacionaliniame renginyje Lietuvos muziejų kelias „Vasario 16-osios kūrėjai ir puoselėtojai“ | 2017-07-31/2017-07-11 | Pagėgių savivaldybės M. Jankaus muziejus, Bitėnai |
| 9.4 | Dalyvauta Tauragės kabelinės televizijos filmuotoje medžiagoje apie Pagėgių savivaldybės M.Jankaus muziejų ir Mažosios Lietuvos paveikslų sodą.  | 2017-05-08 | Pagėgių savivaldybės M. Jankaus muziejus, Bitėnai |
| 9.5 | ML etninės kultūros globos tarybos posėdis „Mažosios Lietuvos heraldikos kūrimas“ | 2017-06-28 | Klaipėda |
| 9.6 | Dalyvauta nacionalinėje akcijoje „Aš už Lietuvą“ | 2017-05-26 | Pagėgių savivaldybės M. Jankaus muziejus, Bitėnai |
| 9.7 | Dalyvauta Lietuvos savivaldybių muziejų bendrijos veikloje, tobulinant savivaldybių muziejų valdymą, bendradarbiavimą ir gerosios patirties sklaidą.  | 2017 m.  | Kaunas |
| 9.8 | Dalyvauta *Lietuvos Muziejų Asociacijos* veikloje, keliant muziejininkų kvalifikaciją, tobulinat valdymą ir vystant tarpinstitucinę projektinę veiklą.  | 2017 m.  | Vilnius |
| 9.9 | Muziejus dalyvauja Lietuvos integralios muziejų informacinės sistemos (LIMIS) darbe ir teikia sklaidai skirtus duomenis apie suskaitmenintus kultūros paveldo objektus į nacionalinį kultūros paveldo portalą „e Paveldas“(VEPIS) ir į Europos kultūros paveldo portalą „Europiana“. | 2017-08-10 iki2016-12-31 | Lietuvos Dailės Muziejus, Vilnius |
| 9.10 | Dalyvauta LRT filmavimo grupės su Edita Mildažyte kuriamo filmo apie Vydūną filmavime  | 2017-08-17 | Pagėgių savivaldybės M. Jankaus muziejus, Bitėnai |
| 9.11 | Dalyvauta „Žinių radijo“ programoje „Vardan tos Lietuvos“ su pasakojimu ir vizualiąja medžiaga apie Mažosios Lietuvos patriarchą Martyną Jankų.  | 2017-12-15 | Pagėgių savivaldybės M. Jankaus muziejus, Bitėnai |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



**LIETUVOS RESPUBLIKOS KULTŪROS MINISTRAS**

**ĮSAKYMAS**

**DĖL MUZIEJŲ VEIKLOS METINĖS STATISTINĖS ATASKAITOS**

**FORMOS PATVIRTINIMO**

2014 m. sausio 17 Nr. ĮV-33

Vilnius

Vadovaudamasis Lietuvos Respublikos statistikos įstatymo 14 straipsnio 1 dalimi bei įgyvendindamas minėto įstatymo 10 straipsnio 1 dalies 1 punktą:

1. T v i r t i n u Muziejų veiklos metinės statistinės ataskaitos formą (pridedama).

2. P a v e d u Kultūros politikos departamento Informacinės visuomenės plėtros skyriui kasmet, iki balandžio 1 d. pateikti Lietuvos statistikos departamentui suvestinę informaciją apie Lietuvos muziejų veiklą.

3. L a i k a u netekusiu galios Lietuvos Respublikos kultūros ministro 2011 m. sausio 26 d. įsakymą Nr. ĮV-48 ,,Dėl muziejų veiklos metinės statistinės ataskaitos formos patvirtinimo“.

Švietimo ir mokslo ministras, laikinai einantis

kultūros ministro pareigas Dainius Pavalkis

SUDERINTA

Lietuvos statistikos departamento

2014 m. sausio 14 d. raštu Nr. SD-41

Forma MV-01 patvirtinta

Lietuvos Respublikos kultūros ministro

2014 m. sausio 17 d. įsakymu Nr. ĮV- 33

**(Muziejų veiklos metinė statistinė ataskaitos forma)**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pagėgių savivaldybė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(miesto, rajono savivaldybė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pagėgių savivaldybės M. Jankaus muziejus\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas)

**2017 METŲ**

**MUZIEJAUS VEIKLOS STATISTINĖ**

**A T A S K A I T A**

2017 m. sausio 04 d.

(užpildymo data)

Pateikiama: iki vasario 15 d. ataskaitiniams metams pasibaigus steigėjui (-jams) ir Kultūros ministerijai

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Įstaigos kodas registre | 1 | 8 | 8 | 2 | 1 | 1 | 5 | 8 | 5 |
| Adresas | Bitėnų k. M. Jankaus g. 5, Lumpėnų sen. Pagėgių savivaldybė LT-99265 |
| Telefonas, faksas, el. pašto adresas | 8 441 42 736, mob.tel. +37065615021m.jankausmuz@gmail.com |
| Svetainės adresas internete | [www.jankausmuziejus.lt](http://www.jankausmuziejus.lt) |
| Steigėjas (-jai) | Pagėgių savivaldybės taryba |
| 2Muziejaus grupė | Memorialinis | Muziejaus padalinių skaičius | - |

**I. Muziejaus rinkinių charakteristika**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eilutėskodas | Muziejaus rinkiniuose saugomųeksponatų skaičius iš viso | Per ataskaitinius metus įsigytų eksponatų skaičius | Suinventorintųeksponatųskaičius iš viso | Per ataskaitinius metus suinventorintų eksponatų skaičius | Per ataskaitinius metus nurašytų eksponatų skaičius | Suskaitmenintų eksponatų skaičius iš viso | Per ataskaitinius metus suskaitmenintų eksponatų skaičius | Per ataskaitinius metus pervertintų tikrąja verte eksponatų skaičius | Reikiarestauruoti irprevenciškaikonservuoti muziejaus eksponatų | Per ataskaitiniusmetusrestauruotair prevenciškai konservuotamuziejaus eksponatų  |
| A | 1 | 2 | 3 | 4 | 5 | 6 | 7 | 8 | 9 | 10 |
| 01 | 4251 | 545 | 4251 | 545 | - | 267 | 61 | - | 9 | - |

**II. Muziejaus veikla**

**1. Lankytojai ir edukacinė veikla**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eilutės kodas | Apsilankymų muziejuje skaičius per ataskaitinius metus | Edukacinių užsiėmimųtemų skaičius iš viso | Per ataskaitinius metus parengtų edukacinių užsiėmimų temų skaičius | Per ataskaitinius metus surengtųedukaciniųužsiėmimų skaičius | Edukaciniųužsiėmimų dalyvių skaičius per ataskaitinius metus | Per ataskaitinius metus surengtų muziejausrenginių skaičius | Fondų lankytojų skaičius per ataskaitinius metus | Apsilankymų muziejaus interneto svetainėje skaičius per ataskaitinius metus |
|
| A | 1 | 2 | 3 | 4 | 5 | 6 | 7 | 8 |
| 02 | 9459 | 13 | 4 | 69 | 938 | 19 | 12 | 58700 |

**2. Nuolatinės ekspozicijos ir parodos, leidybinė veikla**

|  |  |  |  |  |  |  |  |
| --- | --- | --- | --- | --- | --- | --- | --- |
| Eilutėskodas | Per ataskaitinius metus eksponuota muziejaus eksponatų | Per ataskaitinius metus paskolinta muziejaus eksponatų | Per ataskaitinius metus pasiskolinta kultūros vertybių | Per ataskaitinius metus atnaujintų muziejaus ekspozicijų skaičius  | Per ataskaitinius metus surengta muziejaus parodų  | Per ataskaitinius metus muziejaus surengtų virtualių parodų skaičius | Per ataskaitinius metus išleista leidinių |
| Iš viso | Iš jų tarptautinių | Rinkinį populiarinantys leidiniai | Kiti leidiniai  |
| A | 1 | 2 | 3 | 4 | 5 | 6 | 7 | 8 | 9 |
| 02 | 598 | 4 | 180 | 3 | 9 | - | 1 | - | - |

**III. Muziejaus darbuotojai**

|  |  |  |  |  |  |
| --- | --- | --- | --- | --- | --- |
| Eilutės kodas | Muziejaus darbuotojų skaičius iš viso | Administracijos darbuotojų skaičius | Muziejininkų skaičius | Kitų darbuotojų skaičius | Dalyvavusių seminaruose, kursuose ir stažuotėse muziejaus darbuotojų skaičius |
| A | 1 | 2 | 3 | 4 | 5 |
| 03 | 4 | 2 | 1 | 1 | 3 |

**IV. Muziejaus patalpos ir gautos lėšos**

|  |  |  |  |  |  |  |  |
| --- | --- | --- | --- | --- | --- | --- | --- |
| Eilutės kodas | Muziejaus patalpų plotas, kv.m | Muziejaus parodoms ir vidaus ekspozicijoms skirtas plotas, kv.m | Muziejaus lauko ekspozicijų plotas, ha | Rinkiniųsaugyklų plotas,kv.m | Muziejaus pastatų skaičius | Išnuomotų muziejaus patalpų plotas, kv.m | Gauta lėšų, Eur |
| Iš viso | Iš jų |
| Steigėjo skirti asignavimai | Kitos lėšos |
| A | 1 | 2 | 3 | 4 | 5 | 6 | 7 | 8 | 9 |
| 04 | 214,56 | 146,73 | 3 | 11,49 | 2 | - | 56422,90 | 50852,56 | 5570,34 |

Direktorius**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** Liudvika Burzdžiuvienė\_\_\_\_\_\_\_\_\_\_

(parašas) (vardas, pavardė)

Lina Vasiliauskaitė - vyr. rinkinių saugotoja, tel. +370 441 42736, el. p. m.jankausmuz@gmail.com

(užpildžiusiojo anketą vardas, pavardė, pareigybė, tel. Nr., el.p.)